મહાજને દાવો કર્યો છે કે લઘુ ઉદ્યોગો માટે ૧.૫ કરોડ રૂપિયા સુધીના ઉત્પાદન પર એક્સાઇઝ ડ્યૂટીમાં રાહત આપવામાં આવતી હતી, પરંતુ જીએસટી કાયદામાં જોગવાઇ મુજબ કોઇ પણ યુનિટ કે જેનો કારોબાર ૨૦ લાખ રૂપિયા અથવા તેના કરતાં વધુ હોય તેવાં યુનિટોએ રાજ્યમાં જીએસટી અંતર્ગત રજિસ્ટ્રેશન કરાવવું પડશે. આ જોગવાઇના કારણે લઘુ અને કુટિર ઉદ્યોગ ખૂબ જ ખરાબ રીતે પ્રભાવિત થશે, જેના પગલે લઘુ ઉદ્યોગ પર નકારાત્મક અસર થવાના કારણે ગ્રામીણ વિસ્તારની રોજગારી ઉપર અસર થશે.